smcproject/ml-wiki-sentences huggingface dataset:
ഇന്ത്യയിൽ കാണപ്പെടുന്ന പക്ഷികളുടെ പട്ടിഅകയിലെ നിന്നും Lesser black-backed gull നീക്കം ചെയ്തിട്ടുണ്ട്.
വലിയ വട്ടതലയോടുകൂടിയ കടൽകാക്കയാണ്.
ബലമുള്ള കൊക്കുകളുണ്ട്.
കാലുകളും ചിറകുകളും നീളമുള്ളവയാണ്.
പുറകുവശവും ചിറകുകളും കടുത്ത ചാരനിറത്തിലുള്ളവയാണ്.
കാലുകൾ ഇളം മഞ്ഞനിറമോ പിങ്കുനിറമോ ആണ്.
കടുത്ത മഞ്ഞുകാലത്ത് തലയിലും കഴുത്തിനു പുറകിലും തവിട്ടു നിറത്തിൽ വരകൾ കാണാം.
വടക്കൻ റഷ്യയിലെ ടുണ്ട്രയിലാണ് സാധാരണ പ്രജനനം നടത്തുന്നത്.
ഫിൻലാന്റിലും കാണപ്പെടുന്നതായി പറയുന്നു.
ഒരു പക്ഷെ അവിടേയും പ്രജനനം നടത്തുന്നുണ്ടായിരിക്കാം.
അവലംബം ↑ page 338, birds of kerala, principle editor- c. shashikumar, dc books ചിത്രശാല ഹ്യുഗ്ലിൻസ് കടൽകാക്ക- ചാവക്കാടുനിന്ന് ഒക്ടോ2011 ഹ്യുഗ്ലിൻസ് കടൽകാക്ക- മറ്റൊരു ചിത്രം ഒക്ടോ2011 ഹ്യുഗ്ലിൻസ് കടൽകാക്ക- പരക്കുന്നു ഒക്ടോ2011
വെളുത്തമണൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂൺ മുതൽ തുടരുന്നു.
കരുനാഗപ്പള്ളി താലൂക്കിൽ,തൊടിയൂർ വില്ലജിൽ ഉൾപ്പെട്ട ഗ്രാമം.
കരുനാഗപ്പള്ളി റയിൽവേ സ്റ്റേഷൻ ഈ പ്രദേശത്തിനു സമീപമുള്ള ഇടക്കുളങ്ങരയിലാണു സ്ഥിതിചെയ്യുന്നത്.
വെളുത്തേരി കേശവൻ വൈദ്യർ
മലയാളകവിയും ആയുർവേദ വൈദ്യരുമായിരുന്നു വെളുത്തേരി കേശവൻ വൈദ്യർ.
ഇദ്ദേഹം 1839ൽ തിരുവനന്തപുരത്തെ മണക്കാട്ട് ജനിച്ചു.
തിരുവിതാംകൂർ രാജാവിന്റെ കൊട്ടാരം വൈദ്യനായി നിയമിതനാവുകയും കുവലയാനന്ദ തർജമയുടെ പേരിൽ രാജാവിന്റെ കൈയിൽനിന്നും വീരശൃംഖല നേടുകയും ചെയ്തിട്ടുണ്ട്.
ഇദ്ദേഹം കേരളത്തിലെ പലഭാഗളിലുമുള്ള ആയുർവേദ പണ്ഡിതന്മാരുടെ ശിഷ്യത്വം സ്വീകരിച്ചിട്ടുണ്ട്.
കൊല്ലവർഷം 1053-ൽ, ശ്രീനാരായണഗുരു സംസ്കൃതം പഠിക്കാനായി, കരുനാഗപ്പള്ളി താലൂക്കിൽ പുതുപ്പള്ളി കുമ്മംപള്ളിൽ രാമൻപിള്ള ആശാന്റെ അടുക്കലേക്കു പോയപ്പോൾ തിരുവനന്തപുരം പെരുനെല്ലി കൃഷ്ണൻവൈദ്യർ , വെളുത്തേരി കേശവൻ വൈദ്യർ തുടങ്ങിയവർ സഹാധ്യായികളായിരുന്നു എന്ന് കുമാരനാശാൻ സൂചിപ്പിച്ചിട്ടുണ്ട്.
1887ൽ സരസകവി മൂലൂർ എഴുതിയ ' കവിരാമായണം ' എന്ന കൃതിയിൽ വെളുത്തേരിയെ പരാമർശിക്കുന്നുണ്ട്.
(35-ാം ശ്ലോകം).
1896ൽ ഇദ്ദേഹം അന്തരിച്ചു.
കൃതികൾ വിശാഖവിലാസം കാവ്യം (സംസ്കൃതം) പ്രസന്നരാഘവം നാടകം ബാലിസുഗ്രീവസംഭവം വഞ്ചിപ്പാട്ട് അർത്ഥാലങ്കാരം ( കുവലയാനന്ദത്തിന്റെ വിവർത്തനം) ശ്രീബുദ്ധചരിതം ( വിവർത്തനം) അവലംബം ↑ ↑ {{ cite book }} : Check date values in: | date= ( help ) ; External link in | title= ( help ) ↑
വെള്ള ഈച്ച
ഒന്നോ രണ്ടോ മില്ലി മീറ്റർ മാത്രം നിളമുള്ള വെളുത്തനിറമുള്ള ഈ ഈച്ചകൾ കോട്ടൺ വൈറ്റ് ഫ്ലൈ (The Cotton White Fly) എന്ന പേരിൽ അറിയപ്പെടുന്ന വെള്ള ഈച്ച .
ഇലകളിൽ നിന്ന് നീരുകുടിക്കുന്ന ഇവ വിളകൾക്ക് വൻതോതിൽ വിനാശം വിതക്കുന്നു.
വെള്ള ഈച്ചകളിൽ 1550 ഇനം ഈച്ചകൾ കണ്ടുവരുന്നു.
ഇവ ഒരു വലിയ സസ്യസമൂഹത്തെയാണ് തിന്നൊടുക്കുന്നത്.
ഇവ വിനാശകാരികളായ വൈറസ് വാഹകരുമാണ്.
ഈ വൈറസ്സുകൾ സസ്യരോഗങ്ങൾ ഉണ്ടാക്കുന്നു.
അന്റാർട്ടിക്കയിലൊഴികെ ലോകത്തിന്റെ മറ്റെല്ലായിടത്തും ജീവിക്കാൻ ഇവയ്ക്കു കഴിയും.
രാസ കീടനാശിനിക്കെതിരേ വേഗത്തിൽ പ്രതിരോധം നേടുന്നു.
കാർഷിക വെല്ലുവിളികൾ
മനുഷ്യരുടെ കാർഷിക വൃത്തിയിൽ വളരെ വലിയ ഒരു വെല്ലുവിളിയാണ് ഈ ജീവികൾ, ധാരാളം സസ്യങ്ങളെ ഇവ തിന്നു നശിപ്പിക്കുന്നതായി കാണാനാവും.
ഭക്ഷ്യ കൃഷിയിൽ പല ഘട്ടങ്ങളിലും ഈ ഈച്ചകൾ സസ്യങ്ങളെ ആക്രമിക്കുന്നു.
ഈച്ചയും ഇതിന്റെ മുട്ട വിരിഞ്ഞുണ്ടാകുന്ന പുഴുവും ഇലകളുടെ അടിവശത്ത് പറ്റിപ്പിടിച്ചിരുന്ന് നീരൂറ്റി കുടിക്കുന്നതാണ് ഏറ്റവും വലിയ നാശനഷ്ടത്തിനിടയാക്കുന്നത്.
മുളകു ചെടിയെ ബാധിക്കുന്ന ഇല ചുരുളൽ (ലീഫ് കർൾ ഇംഗ്ലീഷ് : Leaf curl ) എന്ന വൈറസ് രോഗവും ഇവ പരത്തുന്നു.
ഇവയെ നിയന്ത്രിക്കാൻ രാസകീടനാശിനികളും അതുപോലെ തന്നെ ജൈവകീടനിയന്ത്രണ സംവിധാനങ്ങളും ലഭ്യമാണ്.
ജൈവനിയന്ത്രണം
ഒഴിഞ്ഞ ടിന്നിന്റെയോ മറ്റോ പുറത്ത് മഞ്ഞ നിറത്തിലെ ചായം പൂശി ഉണക്കി, അതിൽ ആവണക്കെണ്ണ പുരട്ടി തോട്ടങ്ങളിൽ സ്ഥാപിക്കുന്നത് ഈച്ചകളെ ആകർഷിച്ച് ആവണക്കെണ്ണയിൽ കുടുക്കി നശിപ്പിക്കാൻ സഹായിക്കും.
ടിന്നിനു പകരം, കടും മഞ്ഞ കടലാസുകളോ പ്ലാസ്റ്റിക് ഷീറ്റുകളോ ആവെണക്കെണ്ണ പുരട്ടി വലിച്ചു കെട്ടി ഉപയോഗിക്കാവുന്നതാണ്.
ആഴ്ചയിൽ ഒരിക്കൽ ഈ കെണി വൃത്തിയാക്കി ആവെണക്കെണ്ണ പുരട്ടേണ്ടതാണ്.
വെർട്ടിസീലിയം ലക്കാനി എന്ന കുമിളിനെ ഉപയോഗപ്പെടുത്തിയും വെളുത്തുള്ളി, ബാർസോപ്പ്, വേപ്പെണ്ണ എന്നിവ വെള്ളത്തിൽ ലയിപ്പിച്ച് ഉണ്ടാക്കുന്ന ലായനിയുടെ ഉപയോഗത്തിലൂടെയും ഈച്ചകളെ നിയന്ത്രിക്കാനാകും.
ഈ മരുന്നുകൾ ഇലയുടെ രണ്ടു ഭാഗത്തും ഒരുപോലെ തളിക്കുന്നത് കൂടുതൽ ഗുണം ചെയ്യും..
അവലംബങ്ങൾ പുറം കണ്ണികൾ വെള്ളീച്ച, ചിത്രം പ്ലാനറ്റ്പ്രൊടക്ഷൻ.
കോം Archived 2014-05-17 at the Wayback Machine .
വെള്ള എടലി ഇംഗ്ലീഷ് വിലാസം https://ml.wikipedia.org/wiki/Chionanthus_ramiflorus
20 മീറ്ററോളം പൊക്കം വയ്ക്കുന്ന ഒരു വൃക്ഷമാണ് വെള്ള എടലി .
( ശാസ്ത്രീയനാമം : Chionanthus ramiflorus ) .
പല ഏഷ്യൻ രാജ്യങ്ങളിലും കണ്ടുവരുന്നു.
കസാവരികൾ ഈ മരത്തിൽ നിന്നും വീഴുന്ന പഴം തിന്നാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.efloras.org/florataxon.aspx?flora_id=2 taxon_id=210000249 http://www.iucnredlist.org/details/33349/0 വിക്കിസ്പീഷിസിൽ Chionanthus ramiflorus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Chionanthus ramiflorus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെളുത്തീയം ഇംഗ്ലീഷ് വിലാസം https://ml.wikipedia.org/wiki/Tin കറുത്തീയത്തെക്കുറിച്ചറിയാൻ ഈ താൾ കാണുക 50 ഇൻഡിയം ← വെളുത്തീയം → ആന്റിമണി Ge ↑ Sn ↓ Pb [[File:{{{symbol}}}-TableImage.png|300px]] ആവർത്തനപ്പട്ടിക പൊതു വിവരങ്ങൾ പേര് , പ്രതീകം , അണുസംഖ്യ വെളുത്തീയം, Sn, 50 അണുഭാരം 118.710(7) ഗ്രാം/ മോൾ ഗ്രൂപ്പ് , പിരീഡ് , ബ്ലോക്ക് {{{ഗ്രൂപ്പ്}}},{{{പിരീഡ്}}},{{{ബ്ലോക്ക്}}} രൂപം {{{രൂപം}}}
വെള്ളി നിറത്തിലുള്ളതും മൃദുവായതും എളുപ്പത്തിൽ രൂപഭേദം വരുത്താവുന്ന ഒരു ലോഹമാണ്‌ വെളുത്തീയം (ഇംഗ്ലീഷ്:Tin).
തകരം എന്ന  പേരിലും അറിയപ്പെടുന്നു.
വായുവിൽ നിന്നുള്ള ഓക്സീകരണത്തെ ഫലപ്രദമായി തടയാൻ കഴിവുള്ള ഒരു മൂലകമാണിത്.
അതു കൊണ്ട് നിരവധി ലോഹസങ്കരങ്ങളിലും മറ്റു ലോഹങ്ങളെ തുരുമ്പിക്കുന്നതിൽ നിന്നും തടയുന്നതിന്‌ അവയുടെ പുറത്ത് പൂശുന്നതിനായും ഈ ലോഹം ഉപയോഗപ്പെടുത്തുന്നു.
ഇതും ചെന്പും തമ്മിൽ ഉരുക്കിക്കലർത്തി വെങ്കലം (ഓട്) പോലുള്ള പല സങ്കരലോഹങ്ങളും ഉണ്ടാക്കുന്നുണ്ട്.
അണുസംഖ്യ 50 ആയ ആവർത്തനപ്പട്ടികയിലെ ഒരു മൂലകമാണ്‌ വെളുത്തീയം.
ഇതിന്റെ രാസപ്രതീകമായ Sn, ലത്തീൻ നാമമായ സ്റ്റാനും എന്ന വാക്കിൽ നിന്നും ഉടലെടുത്തതാണ്‌.
കാലങ്ങളായി മനുഷ്യൻ ഉപയോഗിച്ചു വരുന്ന ഓട് എന്ന സങ്കരം നിർമ്മിക്കുന്നതിനുള്ള പ്രധാന ചേരുവയാണ്‌ വെളുത്തീയം.
വലിച്ചു നീട്ടുന്നതിനും അടിച്ചു പരത്തുന്നതിനുമൊക്കെ വളരെ യോജിച്ച വെള്ളിനിറത്തിലുള്ള ലോഹമായ വെളുത്തീയത്തിന്റെ ആന്തരികപരൽഘടനയും സവിശേഷമാണ്‌.
ഇതിന്റെ ദണ്ഡ് വളച്ചൊടിച്ചാൽ‍ പ്രത്യേക തരത്തിലുള്ള ശബ്ദത്തിൽ അത് പൊട്ടുന്നു ടിൻ ക്രൈ എന്നാണ്‌ ഈ ശബ്ദം അറിയപ്പെടുന്നത്.
ലൊഹത്തിന്റെ പരൽഘടനക്ക് ഛിദ്രം സംഭവിക്കുമ്പോഴുണ്ടാകുന്ന ശബ്ദമാണിത്.
ശുദ്ധജലം , കടൽ‌ജല‍ം എന്നിവയിൽ നിന്നുള്ള തുരുമ്പെടുക്കലിനെ ഈ ലോഹം കാര്യമായി പ്രതിരോധിക്കുന്നു.
എന്നാൽ ഗാഢ അമ്ലങ്ങൾ , ക്ഷാരങ്ങൾ , അമ്ലജന്യ ലവണങ്ങൾ എന്നിവ മൂലം ഇതിന് നാശം സംഭവിക്കുന്നു.
വെളുത്തീയം വായുവിന്റെ സാന്നിധ്യത്തിൽ ചൂടാക്കിയാൽ ടിൻ ഡയോക്സൈഡ് (SnO 2 ) ആയി മാറുന്നു.
വീര്യം കുറഞ്ഞ അമ്ലമാണിത്.
ക്ഷാര ഓക്സൈഡുകളുമായി പ്രവർത്തിച്ച് ടിൻ ഡയോക്സൈഡ്, സ്റ്റാനേറ്റ് (SnO 3 -2 ) ലവണങ്ങളായും മാറുന്നു.
മറ്റു ലോഹങ്ങളെ തുരുമ്പെടുക്കുന്നതിൽ നിന്നും മറ്റു രാസപ്രവർത്തനങ്ങളിൽ നിന്നും തടയുന്നതിന് ടിൻ ആ ലോഹത്തിനു മുകളിൽ സംരക്ഷണകവചമായി പൂശാറുണ്ട്.
ക്ലോറിനുമായും ഓക്സിജനുമായും നേരിട്ട് രാസപ്രവർത്തനത്തിലേർപ്പെടുന്ന ടിൻ, നേർത്ത അമ്ലങ്ങളുമായി പ്രവർത്തിച്ച് ഹൈഡ്രജനെ ആദേശം ചെയ്യുന്നു.
ഇരുമ്പ് പോലെയുള്ള ലോഹങ്ങളിൽ നിന്നും വ്യത്യസ്തമായി സാധാരണ താപനിലയിൽ രൂപഭേദം വരുത്താവുന്ന രീതിയിൽ മുദുവായ (malleable) വെളുത്തീയം ഉയർന്നതാപനിലയിൽ പെട്ടെന്നു പൊട്ടുന്ന രീതിയിൽ കടുത്തതായി (brittle) മാറുന്നു.
വെളുത്തീയം പ്രധാനമായും ലഭിക്കുന്നത് ധാതുവായ കാസിറ്റെറൈറ്റിൽ നിന്നാണ്‌.
ഓക്സൈഡ് രൂപത്തിലാണ്‌ ഈ ധാതുവിൽ വെളുത്തീയം അടങ്ങിയിരിക്കുന്നത്.
അലോട്രോപ്പുകൾ
അർദ്ധചാലകങ്ങളായ സിലിക്കണിനോടും ജെർമേനിയത്തിനോടും സമാനമായി വെളുത്തീയത്തിന്റെ രാസഗുണങ്ങൾ ലോഹങ്ങളുടേതിനും അലോഹങ്ങളുടേതിനും ഇടയിലാണ്.
സാധാരണ അന്തരീക്ഷമർദ്ധത്തിൽ  ടിൻ രണ്ടു രൂപത്തിൽ പ്രകൃതിയിൽ കാണപ്പെടുന്നു.
ഗ്രേ ടിൻ , വൈറ്റ് ടിൻ എന്നിവയാണവ.
ഗ്രേ ടിൻ
13.2 °C താപനിലക്കു താഴെ വെളുത്തീയം ഗ്രേ ടിൻ അഥവാ ആൽഫാ ടിൻ എന്ന രൂപത്തിൽ കാണപ്പെടുന്നു.
സിലിക്കൺ, ജെർമേനിയം എന്നിവയെപ്പോലെ ഇതിനും ക്യൂബിക് പരൽഘടനയാണുള്ളത് .
ചാരനിറത്തിലുള്ള പൊടിയായി കാണപ്പെടുന്ന ഈ വസ്തുവിന് ലോഹങ്ങളുടെ ഗുണങ്ങളൊന്നുമില്ല.
അർദ്ധചാലകങ്ങളുമായി ബന്ധപ്പെട്ട ചില പ്രത്യേക ഉപയോഗങ്ങളൊഴികെ ഗ്രേ ടിന്നിന് പ്രായോഗിക ഉപയോഗങ്ങളൊന്നുമില്ല.
വൈറ്റ് ടിൻ
ഗ്രേ ടിൻ ചൂടാക്കി താപനില 13.2 °C നു മുകളിലെത്തിച്ചാൽ അത് വൈറ്റ് ടിൻ അഥവാ ബീറ്റാ ടിൻ ആയി മാറുന്നു.
ലോഹങ്ങളുടെ സ്വഭാവങ്ങൾ പ്രദർശിപ്പിക്കുന്ന വൈറ്റ് ടിന്നിന് ടെട്രഗണൽ പരൽഘടനയാണ് ഉള്ളത്.
ഗ്രേ ടിന്നിനെ പതുക്കെ ചൂടാക്കി വൈറ്റ് ടിൻ ആക്കി മാറ്റിയാൽ പൊടി രൂപത്തിലുള്ള വൈറ്റ് ടിൻ ആണ് ലഭിക്കുക, ഖരരൂപത്തിലുള്ള വൈറ്റ് ടിൻ ലഭിക്കണമെങ്കിൽ താപനില ടിന്നിന്റെ ദ്രവണാങ്കം വരെ ഉയർത്തണം.
വൈറ്റ് ടിൻ, 13.2 °C താപനിലക്കു താഴെ ദീർഘനേരം വച്ചാൽ അത് ഗ്രേ ടിൻ ആയി മാറുന്നു.
അതിന്റെ ലോഹപ്രതലം കാലക്രമേണ, പെട്ടെന്ന് ഇളകിപ്പോകുന്ന ചാരനിറത്തിലുള്ള പൊടിയായി മാറുന്നു.
അങ്ങനെ വസ്തുവിലെ ടിൻ ലോഹം മുഴുവൻ ഗ്രേ ടിൻ പൊടി ആകുന്നിടത്തോളം ഈ പ്രക്രിയ തുടരുകയും വസ്തുവിന്റെ ബലം നശിച്ച് കഷണങ്ങളായി പൊട്ടുന്നു.
ടിൻ ഡിസീസ് , അല്ലെങ്കിൽ ടിൻ പെസ്റ്റ് എന്നാണ് ഈ പ്രശ്നത്തെ പറയുന്നത്.
1812-ൽ നെപ്പോളിയൻ റഷ്യയെ ആക്രമിച്ചപ്പോൾ അദ്ദേഹത്തിന്റെ പടയാളികളുടെ ഉടുപ്പിലെ ടിൻ കുടുക്കുകൾ ഇത്തരത്തിൽ നശിച്ചു എന്നും അത് തോൽ‌വിക്ക് ഒരു കാരണമായെന്നും കഥകളുണ്ട്.
എന്നാൽ നെപ്പോളിയൻ ഇത് മുൻ‌കൂട്ടി കണ്ടിട്ടുണ്ടാകാമെന്നും, ടിൻ ഇത്തരത്തിൽ നാശത്തിനു വിധേയമാകാൻ ദീർഘസമയം ആവശ്യമാണെന്നതും കൊണ്ടും ഇത് ഒരു കെട്ടുകഥയാകാനാണ് വഴി.
ടിന്നിൽ ബിസ്മത്തോ ആന്റിമണിയോ ചേർത്ത് വൈറ്റ് ടിൻ, ഗ്രേ ടിൻ ആയി മാറുന്ന ഈ പരിവർത്തനത്തെ തടയാനാകും.
ഉപയോഗങ്ങൾ ഇരുമ്പ് പോലെയുള്ള ലോഹങ്ങളേയും ഉരുക്കിനേയും തുരുമ്പെടുക്കലിൽ നിന്നും സംരക്ഷിക്കുന്നതിന് വെളുത്തീയം പൂശുന്നു.
വെളുത്തീയം പൂശിയ തകരപ്പാട്ടകൾ , ഭക്ഷണം കേടുകൂടാതെ സൂക്ഷിക്കുന്നതിനും വ്യാപകമായി ഉപയോഗിക്കുന്നു.
ബ്രിട്ടീഷ് ഇംഗ്ലീഷ് ഉപയോഗിക്കുന്നവർ ഇത്തരം പാട്ടകളെ ടിൻ എന്നു മാത്രം വിളിക്കുമ്പോൾ അമേരിക്കൻ ഇംഗ്ലീഷ് ഉപയോഗിക്കുന്നവർ ഇതിനെ ടിൻ ക്യാൻ എന്നു വിളിക്കുന്നു.
വിവിധ ലോഹസങ്കരങ്ങളുണ്ടാക്കുന്നതിനുള്ള ഒരു പ്രധാന ചേരുവയാണ് വെളുത്തീയം.
വെളുത്തീയം ചേർത്തുണ്ടാക്കുന്ന ചില പ്രധാന ലോഹസങ്കരങ്ങളാണ് ഓട് , ബെൽ മെറ്റൽ , ബാബിറ്റ് മെറ്റൽ , ഡൈ കാസ്റ്റിങ് അലോയ് , പ്യൂട്ടർ , ഫോസ്ഫർ ബ്രോൺസ് , വൈറ്റ് മെറ്റൽ എന്നിവ.
സ്റ്റാനസ് ക്ലോറൈഡ് എന്ന വെളുത്തീയത്തിന്റെ ഒരു ലവണം നിരോക്സീകാരിയായി ഉപയോഗിക്കുന്നു.
പരന്ന പ്രതലം ലഭിക്കുന്നതിന് ഉരുകിയ വെളുത്തീയത്തിനു മുകളിൽ ഉരുകിയ സ്ഫടികം ഒഴിച്ച് വാർത്താണ് ജന്നൽ ഗ്ലാസ് ( ഫ്ലോട്ട് ഗ്ലാസ് ) ഉണ്ടാക്കുന്നത്.
ഈ പ്രക്രിയയെ പിൽകിങ്ടൺ പ്രക്രിയ എന്നാണ് അറിയപ്പെടുന്നത്.
കറുത്തീയവും വെളുത്തീയവും ചേർത്തുണ്ടാക്കുന്ന സോൾഡർ ഇലക്ട്രോണിക് പരിപഥങ്ങളും, കുഴലുകളും‍ വിളക്കിച്ചേർക്കുന്നതിനും മറ്റും വിളക്കു ലോഹമായി ഉപയോഗിക്കുന്നു.
മുൻ‌കാലങ്ങളിൽ ഭക്ഷണവും മരുന്നും പൊതിയാനായി വെളുത്തീയത്തിന്റെ ഫോയിൽ ഉപയോഗിച്ചിരുന്നു.
ഇരുപതാം നൂറ്റാണ്ടിന്റെ ആദ്യപാദത്തിൽ അലൂമിനിയം ഫോയിൽ ഇതിനുപയോഗിക്കാൻ തുടങ്ങി.
3.72 കെൽ‌വിൻ താപനിലക്കും താഴെ വെളുത്തീയം അതിചാലകത ദൃശ്യമാക്കുന്നു.
പഠനത്തിനു വിധേയമാക്കിയ ആദ്യ അതിചാലകങ്ങളിലൊന്നാണ് വെളുത്തീയം.
അതിചാലകങ്ങളുടെ ഒരു സവിശേഷതയായ മെയ്സ്നർ പ്രഭാവം ആദ്യമായി കണ്ടെത്തിയത് വെളുത്തീയത്തിന്റെ പരലുകളിലാണ്.
അതിചാലക കാന്തങ്ങളിൽ വൈദ്യുതവാഹികളായി വ്യാവസായികാടിസ്ഥാനത്തിൽ ഉപയോഗിക്കുന്നത് നിയോബിയം വെളുത്തീയം സംയുക്തമായ Nb3Sn ആണ്.
ഈ വസ്തുവിന്റെ ഉയർന്ന ക്രിട്ടിക്കൽ താപനിലയും (18 കെല്വിൻ), ക്രിട്ടിക്കൽ മാഗ്നെറ്റിക് ഫീൽഡും (25 ടെസ്ല) ആണ് ഇക്കാര്യത്തിനനുയോജ്യമാക്കുന്നത്.
2 കിലോഗ്രാം ഭാരമുള്ള അതിചാലകകാന്തത്തിന് ആയിരക്കണക്കിനു കിലോ ഭാരമുള്ള വൈദ്യുതകാന്തത്തിനു തുല്യമായ കാന്തികക്ഷേത്രം സൃഷ്ടിക്കാൻ സാധിക്കും.
പുരാതന കാലം മുതലേ അറിയപ്പെട്ടിരുന്നതും ഓട് നിർമ്മാണത്തിന് ഉപയോഗിച്ചിരുന്നതുമായ ലോഹമാണ് വെളുത്തീയം.
(Old English: tin, Old Latin: plumbum candidum, Old German: tsin, Late Latin: stannum) ചെമ്പിനോടു ചേർക്കുമ്പോൾ അതിന്റെ കടുപ്പം വർദ്ധിക്കുന്നതിനാൽ ഓടു നിർമ്മാണത്തിന് ഏകദേശം ബി.സി.ഇ.
3500 മുതലേ തന്നെ വെളുത്തീയം ഉപയോഗിച്ചിരുന്നു.
എങ്കിലും ഈ ലോഹം തനിയേ ഉപയോഗിക്കാൻ തുടങ്ങിയത് ബി.സി.ഇ.
600 മുതൽ മാത്രമാണ്‌.
ടിൻ എന്ന നാമ ഉരുത്തിരിഞ്ഞത് ജെർമ്മൻ സെൽറ്റിക് ഭാഷകളിൽ നിന്നാണ്‌.
ലഭ്യത വെളുത്തീയത്തിന്റെ അയിര്‌
ബ്രിട്ടീഷ് ജിയോളജിക്കൽ സർവേയുടെ കണക്കു പ്രകാരം 2005-ൽ ചൈനയായിരുന്നു ലോകത്തെ ഏറ്റവും വലിയ വെളുത്തീയനിർമ്മാണരാജ്യം.
ലോകത്താകമാനമുള്ള ഉൽപ്പാദനത്തിന്റെ മൂന്നിലൊന്ന് ചൈന നിർമ്മിക്കുന്നു.
ഇന്തോനേഷ്യയും ദക്ഷിണ അമേരിക്കയും ചൈനക്കു തൊട്ടു പുറകിൽ നിൽക്കുന്നു.
അയിരിൽ കൽക്കരി ചേർത്ത് റിവെർബെറേറ്ററി ചൂളയിൽ നിരോക്സീകരണം നടത്തിയാണ് വെളുത്തീയം നിർമ്മിക്കുന്നത്.
താരതമ്യേന അപൂർവ്വമായി കാണപ്പെടുന്ന ഈ ലോഹം ഭൂവൽക്കത്തിൽ ഏകദേശം 2 പി.പി.എം. അളവിൽ കാണപ്പെടുന്നു.
മണൽ നിക്ഷേപങ്ങളിൽ (placer deposits) നിന്നാണ് ലോകത്ത് വെളുത്തീയം കൂടുതലായും നിർമ്മിക്കുന്നത്.
ടിൻ അടങ്ങിയ വ്യാവസായികപ്രാധാന്യമുള്ള ഒരേയൊരു ധാതുവാണ് കാസിറ്ററൈറ്റ് (SnO2).
സ്റ്റാനൈറ്റ് , സിലിണ്ഡ്രൈറ്റ് , ഫ്രാൻ‌ക്കൈറ്റ് , കാൻഫീൽഡൈറ്റ് , ടീലൈറ്റ് എന്നിവ പോലെയുള്ള സങ്കീർണ്ണമായ സൾഫൈഡ് സംയുക്തങ്ങളിൽ നിന്നും ചെറിയ അളവിൽ വെളുത്തീയം വേർതിരിച്ചെടുക്കുന്നുണ്ട്.
പുനർ‌നിമ്മാണം നടത്തുന്ന ടിന്നും ഈ ലോഹത്തിന്റെ ഒരു പ്രധാന ഉറവിടമാണ്.
സ്ഥിരതയുള്ള ഏറ്റവുമധികം ഐസോട്ടോപ്പുകളുള്ള മൂലകമാണ് വെളുത്തീയം.
ഇത്തരം പത്ത് ഐസോട്ടോപ്പുകൾ ഈ മൂലകത്തിനുണ്ട്.
ഇവ കൂടാതെ 28 അസ്ഥിര ഐസോട്ടോപ്പുകളും ടിന്നിനുണ്ട്.
ഇവയിൽ തന്നെ 1994-ൽ കണ്ടെത്തിയ 50 വീതം പ്രോട്ടോണുകളും ന്യൂട്രോണുകളുമുൾല ടിൻ-100 ( 100 Sn)  പ്രത്യേകശ്രദ്ധയർഹിക്കുന്നു.
ടിൻ മനുഷ്യശരീരത്തിന് ആവശ്യമില്ലാത്ത ഒരു മൂലകമാണ് എന്നിരിക്കലും മൂലകാവസ്ഥയിൽ ദോഷകരമല്ല എന്നു കരുതപ്പെടുന്നു.
പക്ഷെ അതിന്റെ സംയുക്തങ്ങൾ പലതും വിഷാംശമുള്ളവയാണ്.
ഓർഗാനോട്ടിൻ എന്നറിയപ്പെടുന്ന  ടിന്നിന്റെ ചില ഓർഗാനിക് സംയുക്തങ്ങൾ വിഷമാണ്.
കുമിൾ നാശിനിയായും ബാക്റ്റീരിയക്കെതിരേയും ഇവ പ്രയോഗിക്കുന്നു.
ട്രയോർഗാനോട്ടിൻസ് ഇത്തരം സംയുക്തങ്ങൾക്കൊരുദാഹരണമാണ്.
വെളുമ്പൻ കൽപ്പൂളോൻ ഇംഗ്ലീഷ് വിലാസം https://ml.wikipedia.org/wiki/Homaloptera_menoni
കേരളത്തിൽ മാത്രം കാണുന്ന ശുദ്ധജല മത്സ്യം ആണ് വെളുമ്പൻ കൽപ്പൂളോൻ .
കേരളത്തിൽ കുന്തിപ്പുഴയിൽ നിന്നും ഭവാനിപ്പുഴയിൽ നിന്നും ആണ് ഇവയെ കിട്ടിയിട്ടുള്ളത്.
ഇവയുടെ മുഖ്യ ആവാസ വ്യവസ്ഥ സൈലന്റ്‌വാലിയുടെ ഉള്ളിൽ ആയതിനാൽ ഇവയ്ക്ക് ഇപ്പോൾ വംശനാശ ഭിഷണി ഇല്ല .
വെള്ള ഈച്ചരൻ
കേരളത്തിൽ നിന്നുള്ള ഒരു ഇന്ത്യൻ രാഷ്ട്രീയക്കാരനും ഇന്ത്യൻ നാഷണൽ കോൺഗ്രസ് അംഗവുമായിരുന്നു വെള്ള ഈച്ചരൻ (9 ജൂലൈ 1918 - 11 ഫെബ്രുവരി 1980).
1970 ലെ നാലാം നിയമസഭയിൽ അദ്ദേഹം ജലസേചനം, ദേവസ്വം, ഹരിജന ക്ഷേമം, സമുദായ വികസനം, കോളനിവൽക്കരണം, സെറ്റിൽമെന്റ് തുടങ്ങി വിവിധ വകുപ്പുകൾ വഹിച്ച  മന്ത്രിയായിരുന്നു.
അദ്ദേഹം  1970 ൽ തൃത്താല യേയും     1977 ൽ വണ്ടൂർ മണ്ഡലത്തേയും നിയമസഭയിൽ പ്രതിനിധീകരിച്ചു.
വെള്ള ഈച്ചരൻ,വെള്ളയുടെ  മകനായി ജൂലൈ 9, 1918 ന് ആലത്തൂരിൽ ജനിച്ചത്.
1943 ൽ വെള്ള ഈച്ചരൻ ലക്ഷ്മിയെ വിവാഹം കഴിച്ചു, അവർക്ക് മൂന്ന് പെൺമക്കളുണ്ട്.
മദ്രാസിലെ കോ-ഓപ്പറേറ്റീവ് ഇൻസ്റ്റിറ്റ്യൂട്ടിൽ നിന്ന് സ്കൂൾ വിദ്യാഭ്യാസത്തിനും സഹകരണ പരിശീലനത്തിനും ശേഷം 1943-1951 കാലഘട്ടത്തിൽ അദ്ദേഹം സർക്കാർ സേവനത്തിലായിരുന്നു.
എന്നിരുന്നാലും, സർക്കാർ സേവനം ഉപേക്ഷിച്ച് ഐ‌എൻ‌സിയുടെ സജീവ പ്രവർത്തകനായി രാഷ്ട്രീയത്തിൽ പ്രവേശിച്ചു.
ഹരിജൻ ഉന്നമനത്തിലും ഭൂദാൻ ജോലികളിലും സജീവമായി ഏർപ്പെട്ടിരുന്ന ഇച്ചരൻ പിന്നീട് ഒന്നും രണ്ടും ലോക്സഭാ അംഗമായി പ്രവർത്തിച്ചു .
1952 ൽ ആദ്യത്തെ ലോക്‌സഭയിലേക്ക് തിരഞ്ഞെടുക്കപ്പെട്ടപ്പോൾ 33 വയസ്സായിരുന്നു ഈച്ചരനു.
വെള്ള ഈച്ചരൻ പിന്നീട്  1970 ൽ തൃത്താല മണ്ഡലത്തിൽ നിന്നും 1977-ൽ, വണ്ടൂർ മണ്ഡലത്തിൽനിന്നും കേരള നിയമസഭയിലേക്ക് തെരഞ്ഞെടുക്കപ്പെട്ടു .
ശ്രീ സി. അചുത മേനോന്റെ നേതൃത്വത്തിലുള്ള മന്ത്രിസഭയിൽ 25.9.1971 മുതൽ 25.3.1977 വരെ ദേവസ്വം, ഹരിജൻ ക്ഷേമം, സമുദായ വികസനം, കോളനിവൽക്കരണം, സെറ്റിൽമെന്റ് മന്ത്രിയായിരുന്നു ഇച്ചരൻ.
അധകൃത ക്ലാസ് ലീഗ് പ്രസിഡന്റ്, മലബാർ, ഓൾ ഇന്ത്യ കോൺഗ്രസ് വർക്കിംഗ് കമ്മിറ്റി അംഗം, കെപിസിസി, എ ഐ സി സി അംഗം  എന്നിങ്ങനെ വിവിധ മേഖലകളിൽ ഉന്നത പദവികൾ വഹിച്ചിട്ടുണ്ട്.
ഇന്ത്യൻ സെൻട്രൽ അർക്കനട്ട് കമ്മിറ്റി അംഗം, ഇന്ത്യൻ കാർഷിക ഗവേഷണ കൗൺസിൽ  ഉപദേശക സമിതി എന്നിവയുടെ പ്രതിനിധി എന്നീ നിലകളിൽ പ്രവർത്തിച്ചിട്ടുണ്ട്.
ഏരിയ കമ്മിറ്റി അംഗം, ഹിന്ദു മത, ചാരിറ്റബിൾ എൻ‌ഡോവ്‌മെൻറ്, നോർത്ത് മലബാർ;  ഹരിജൻ സേവക് സംഘ് അംഗം.
അലത്തൂരിലെ നയനാർ മെമ്മോറിയൽ ഹരിജൻ ഹോസ്റ്റലിന്റെ സ്ഥാപകനായിരുന്നു അദ്ദേഹം.
1980 ഫെബ്രുവരി 11 ന് വെള്ള ഈച്ചരൻ അന്തരിച്ചു.
1980 ഫെബ്രുവരി 18 ന് കേരള നിയമസഭ അദ്ദേഹത്തിന് ആദരാഞ്ജലി അർപ്പിച്ചു.
വെളുപ്പ് ഇംഗ്ലീഷ് വിലാസം https://ml.wikipedia.org/wiki/White
ഒരു നിറമാണ് വെളുപ്പ് .
മനുഷ്യന്റെ കണ്ണുകൾക്ക് കാണാൻ കഴിയുന്നതിൽ സൂര്യപ്രകാശത്തിലെ  എല്ലാ നിറങ്ങളും ചേരുമ്പോൾ വെളുപ്പ് ആകുന്നു.
അവലംബം പുറത്തേക്കുള്ള കണ്ണികൾ Wikimedia Commons has media related to White .
സി.വി.ആർ. പുരം
തിരുവനന്തപുരം ജില്ലയിൽ നെയ്യാറ്റിൻകര താലൂക്കിലെ ആറയൂരിൽ സ്ഥിതിചെയ്യുന്ന ഒരു ഗ്രാമപ്രദേശം ആണ് സി.വി.ആർ.പുരം.
ലോകപ്രശസ്ത മലയാള സാഹിത്യകാരൻ സി.വി. രാമൻപിള്ളയുടെ നാമഥേയത്തിൽ ആണ് ഈ സ്ഥലം അറിയപ്പെടുന്നത്.
ഇവിടെ സി.വി രാമൻപിള്ളയുടെ പേരിൽ ഒരു ഗ്രന്ഥശാല പ്രവർത്തിക്കുന്നുണ്ട്.
ഉദിയൻകുളങ്ങരയിൽ നിന്ന് ഏകദേശം മൂന്നു കിലോമീറ്ററും കൊറ്റാമത്തുനിന്ന് ഏകദേശം ഒന്നര കിലോമീറ്ററും സഞ്ചരിച്ചാൽ സി.വി.ആർ.പുരത്തെത്താം.
സി.വി. രാമൻപിള്ള ഇംഗ്ലീഷ് വിലാസം https://ml.wikipedia.org/wiki/C.
_Raman_Pillai ഈ ലേഖനം സി.വി. രാമൻപിള്ള (എഴുത്തുകാരൻ) എന്ന വിഷയത്തെക്കുറിച്ചുള്ളതാണ്.
സി.വി. രാമൻ (ശാസ്ത്രജ്ഞൻ) എന്ന വിഷയത്തെക്കുറിച്ച് അറിയണമെങ്കിൽ, ചന്ദ്രശേഖര വെങ്കിട്ടരാമൻ എന്ന താൾ കാണുക.
ആദ്യകാല മലയാള നോവലിസ്റ്റുകളിൽ പ്രമുഖനായിരുന്നു സി.വി. രാമൻപിള്ള .
മാർത്താണ്ഡവർമ്മ, രാമരാജബഹദൂർ, ധർമ്മരാജാ എന്നീ ചരിത്രാഖ്യായികകളുടെ രചയിതാവെന്ന നിലയിലാണ് അദ്ദേഹത്തിൻറെ പ്രശസ്തി.
1858 മെയ് 19-ന് (1033 ഇടവം 7) തിരുവനന്തപുരത്ത് കൊച്ചുകണ്ണച്ചാർ വീട്ടിൽ ജനിച്ചു.
അദ്ദേഹത്തിന്റെ തറവാട് നെയ്യാറ്റിൻകരയിലാണ് .
അച്ഛൻ പനവിളാകത്ത് നീലകണ്ഠപ്പിള്ള.
അമ്മ കണ്ണങ്കര പാർവതിപ്പിള്ള.
ബാല്യം ജീവിതം ചെറുപ്പക്കാരനായ സി.വി.
തിരുവിതാംകൂർ രാജകൊട്ടാരത്തിൽ ജോലിക്കാരായിരുന്നു അച്ഛനും അമ്മയും.
സി.വി.യുടെ വിദ്യാഭ്യാസത്തിന് സംരക്ഷണം നൽകിയത് രാജാകേശവദാസന്റെ ദൗഹിത്രീപുത്രനായ നങ്കക്കോയിക്കൽ കേശവൻതമ്പിയായിരുന്നു.
1881-ൽ ബി.എ പാസായി.
ബന്ധുക്കളുടെ നിർബന്ധത്തിന് വഴങ്ങി വിവാഹം കഴിച്ചു.
ഈ വിവാഹബന്ധം വിജയകരമായിരുന്നില്ല .
നാട് വിട്ട് ഹൈദരാബാദിലേക്ക് പോയി.
ഈ യാത്ര അദ്ദേഹത്തിന് പ്രമുഖ രാജസ്ഥാനങ്ങളെ നേരിട്ട് കണ്ടു മനസ്സിലാക്കുന്നതിന് സഹായിച്ചു.
1887- ൽ 30 ആമത്തെ വയസിൽ വീണ്ടും  വിവാഹിതനായി.
ഭാര്യ പരുന്താനി കിഴക്കേവീട്ടിൽ ഭാഗീരഥിയമ്മയ്ക്ക് വിവാഹ സമയം 16 വയസ് പ്രായമേ ഉണ്ടായിരുന്നുള്ളു.
1904-ൽ ഭാര്യയുടെ അകാല മരണം വരെ ഈ വിവാഹം നീണ്ടുനിന്നു.
പിന്നീട് അവരുടെ മൂത്തസഹോദരിയും രാജാ രവിവർമ്മയുടെ ഇളയ സഹോദരൻ സി. രാജ രാജവർമ്മയുടെ വിധവയുമായ ജാനകി അമ്മയുമായുള്ള വിവാഹമായിരുന്നു.
1922 മാർച്ച് 21 ന് 63 ആമത്തെ വയസ്സിൽ ജാനകി അമ്മയെ തനിച്ചാക്കിക്കൊണ്ട് അദ്ദേഹം ഈ ലോകത്തുനിന്ന് വിടപറഞ്ഞു.
കേരള പേട്രിയറ്റ് എന്നൊരു പത്രം കുറച്ചു കാലം നടത്തിയിരുന്നു.
ഹൈക്കോടതിയിൽ ചെറിയൊരു ജോലി കിട്ടിയതിനെ തുടർന്ന് നിയമപഠനത്തിന് ലോ കോളേജിൽ ചേർന്നു.
അതും പ്ലീഡർ പരീക്ഷയും ഒന്നും പൂർത്തിയാക്കാൻ അദ്ദേഹത്തിന് കഴിഞ്ഞില്ല.
ഹൈക്കോടതിയിൽ ശിരസ്തദാറായി ഉയരുകയും പിന്നീട് 1905-ൽ ഗവണ്മെന്റ് പ്രസ്സിൽ സൂപ്രണ്ടായി ജോലിയിൽ നിന്ന് വിരമിക്കുകയും ചെയ്തു.
1918-ൽ സി.വി. തിരുവിതാംകൂർ ടെക്സ്റ്റ് ബുക്ക് കമ്മിറ്റി അദ്ധ്യക്ഷനായി.
പരീക്ഷാ ബോർഡ് മെമ്പറായി കുറച്ചു കാലം ജോലി ചെയ്തു.
മലയാളിസഭയിൽ പ്രവർത്തിച്ചു.
മലയാളി, മിതഭാഷി, വഞ്ചിരാജ് എന്നീ പത്രികകളുടെ പിന്നിലും പ്രവർത്തിച്ചു.
ജന്മി-കുടിയാൻ പ്രശ്നം, വിവാഹ ബിൽ എന്നിവയെപ്പറ്റി ലേഖനങ്ങൾ എഴുതിയിട്ടുണ്ട്.
മലയാളീ മെമ്മോറിയലിനു പിന്നിൽ പ്രവർത്തിച്ച ബുദ്ധികളിലൊന്ന് സി.വിയുടേതായിരുന്നു.
1922 മാർച്ച് 21-ന് അന്തരിച്ച ഇദ്ദേഹം കേരള സ്കോട്ട് എന്നറിയപ്പെടുന്നു.
സി.വി. യുടെ ചരിത്രാഖ്യായികകൾ
സി.വി. യുടെ മാർത്താണ്ഡവർമ്മ , ധർമ്മരാജാ , രാമരാജ ബഹദൂർ എന്നീ നോവലുകളെ ചേർത്ത് സി.വി.യുടെ ചരിത്രാഖ്യായികകൾ എന്ന് വിളിക്കുന്നു.
മാർത്താണ്ഡവർമ്മ മലയാളത്തിലെത്തന്നെ ആദ്യത്തെ ചരിത്രാഖ്യായികയാണ്‌.
അനിഴം തിരുനാൾ മാർത്താണ്ഡവർമ്മ തിരുവിതാംകൂർ രാജാവാകുന്നതാണ്‌ 1891-ൽ പുറത്തിറങ്ങിയ ഈ നോവലിന്റെ ഇതിവൃത്തം.
ധർമ്മരാജായിൽ രാജ്യദ്രോഹമാണ് മുഖ്യപ്രമേയം.
മാർത്താണ്ഡവർമ്മയുടെ അനന്തരവനായ കാർത്തികത്തിരുനാളിന് രാജ്യത്തിനകത്തുനിന്നും പുറത്തുനിന്നും നേരിടേണ്ടിവരുന്ന ഉപജാപങ്ങളും അവയുടെ പരാജയങ്ങളുമാണ് പ്രതിപാദ്യം.
രാമരാജാബഹദൂറിലും ഭരണാധിപൻ ധർമ്മരാജാവുതന്നെ.
രാജ്യത്തിനകത്തുനിന്നുള്ളതിനെക്കാൾ പുറത്ത് മൈസൂരിൽ നിന്നാണ് ഇക്കാലയളവിൽ കൂടുതൽ പ്രശ്നങ്ങൾ നേരിടേണ്ടിവന്നത്.
ഒടുവിൽ രാജശക്തി തന്നെ ജയിക്കുന്നു.
കൃതികൾ ചരിത്രനോവലുകൾ മാർത്താണ്ഡവർമ്മ ( 1891 ) ധർമ്മരാജാ ( 1913 ) രാമരാജ ബഹദൂർ ( 1918 ) പ്രസ്തുത നോവലുകളെ ചരിത്രാഖ്യായിക ( Historical Narrative ), കാല്പനിക ചരിത്രാഖ്യായിക ( Historical Romance ), ആഖ്യായിക ( Narrative ) എന്നീ വിഭാഗങ്ങളിലും പരാമർശിച്ചു കാണാറുണ്ട്.
‍ ‍ ‍ സാമൂഹ്യനോവൽ പ്രേമാമൃതം ( 1917 ) ഹാസ്യ നാടകങ്ങൾ (പ്രഹസനങ്ങൾ) ചന്ദ്രമുഖീവിലാസം ( 1884 , അപ്രകാശിതം‍) മത്തവിലാസം (അപ്രകാശിതം) കുറുപ്പില്ലാക്കളരി ( 1909 ) തെന്തനാംകോട്ട് ഹരിശ്ചന്ദ്രൻ ( 1914 ) ഡോക്ടർക്കു കിട്ടിയ മിച്ചം ( 1916 ) പണ്ടത്തെ പാച്ചൻ ( 1918 ) കൈമളശ്ശൻറെ കടശ്ശിക്കളി ( 1915 ) ചെറതേൻ കൊളംബസ് ( 1917 ) പാപിചെല്ലണടം പാതാളം ( 1919 ) കുറുപ്പിൻറെ തിരിപ്പ് ( 1920 ) ബട്ട്ലർ പപ്പൻ ‍( 1921 ) ലേഖനപരമ്പര
വിദേശീയ മേധാവിത്വം (1922) അപൂർണ്ണ കൃതികൾ ദൃഷ്ടദംഷ്ട്രം (നോവൽ) പ്രേമാരിഷ്ടം(ആത്മകഥ) അവലംബം C. V. Raman Pillai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സി.വി. ശ്രീരാമൻ ഇംഗ്ലീഷ് വിലാസം https://ml.wikipedia.org/wiki/C.
V._Sreeraman
മലയാളത്തിലെ പ്രമുഖ ചെറുകഥാകൃത്തും നോവലിസ്റ്റുമാണ് ചെറുതുരുത്തി വേലപ്പൻ ശ്രീരാമൻ എന്ന സി.വി. ശ്രീരാമൻ (1931 ഫെബ്രുവരി 7- 2007 ഒക്ടോബർ10).
അനായാസേന മരണം, റെയിൽ‌വേ പാളങ്ങൾ, എന്നിവ അദ്ദേഹത്തിന്റെ പ്രശസ്തമായ കഥകളാണ്.
1983-ൽ കേരള സാഹിത്യ അക്കാദമി അവാർഡും , ശ്രീരാമന്റെ കഥകൾ എന്ന ചെറുകഥാ സമാഹാരത്തിന് 1999-ൽ കേന്ദ്ര സാഹിത്യ അക്കാദമി പുരസ്കാരവും ലഭിച്ചിട്ടുണ്ട്.
1931 ഫെബ്രുവരി 7-ന്‌ കുന്നംകുളം പോർക്കുളം ചെറുതുരുത്തി വീട്ടിൽ ജനിച്ചു.
അച്ഛൻ വേലപ്പൻ, അമ്മ ദേവകി.
സിലോണിലായിരുന്നു ബാല്യം.
പ്രാഥമിക വിദ്യാഭ്യാസവും സിലോണിൽ ആയിരുന്നു.
തുടർന്ന് കുന്നംകുളം ഗവൺ‌മെന്റ് ഹൈസ്കൂൾ, തൃശ്ശൂർ സെന്റ് തോമസ് കോളേജ്, മംഗലാപുരം സെന്റ് അലോഷ്യസ് കോളേജ്, മദ്രാസ് ലോ കോളേജ് എന്നിവിടങ്ങളിൽ നിന്നായി വിദ്യാഭ്യാസം.
ഏഴു വർഷം ആന്തമാൻ നിക്കോബാർ ദ്വീപ് സമൂഹത്തിൽ കിഴക്കൻ ബംഗാൾ അഭയാർത്ഥികളെ കുടിയേറിപ്പാർപ്പിക്കുന്ന വകുപ്പിൽ ഉദ്യോഗസ്ഥനായിരുന്നു.
തുടർന്ന് കേരളത്തിൽ അഭിഭാഷകനായി പ്രാക്ടീസ് തുടങ്ങി.
സി.വി. ശ്രീരാമന്റെ പല കഥകളും ശ്രീലങ്കയും കൊൽക്കൊത്തയും ആന്തമാനും തമിഴ്‌നാടും പശ്ചാത്തലമായുള്ളതാണ്.
പ്രവാസവും ഒറ്റപ്പെടലും അദ്ദേഹത്തിന്റെ കഥകളിലെ പ്രധാന വിഷയങ്ങളാണ് എങ്കിലും ഓരോ കഥകളും വ്യത്യസ്തമാക്കാൻ അദ്ദേഹത്തിനു കഴിഞ്ഞു.
മലയാളത്തിലെ പ്രമുഖ സം‌വിധായകരായ ജി. അരവിന്ദൻ ( വാസ്തുഹാര (ചെറുകഥ) , ചിദംബരം (കഥ) ), കെ.ആർ. മോഹനൻ ( പുരുഷാർത്ഥം ), ടി.വി. ചന്ദ്രൻ ( പൊന്തൻമാട ) എന്നിവർ ശ്രീരാമന്റെ കഥകൾക്ക് ചലച്ചിത്രാവിഷ്കാരം നൽകിയിട്ടുണ്ട്.
ഇംഗ്ലീഷിലും ജർമ്മനിലും നിരവധി ഇന്ത്യൻ ഭാഷകളിലും അദ്ദേഹത്തിന്റെ രചനകൾ വിവർത്തനം ചെയ്യപ്പെട്ടിട്ടുണ്ട്.
ഭാര്യ: യശോദ
മക്കൾ: സഞ്ജയൻ, ബൈജു, ഋത്വിക്.
രാഷ്ടീയ രംഗത്ത്
അവിഭക്ത കമ്യൂണിസ്റ്റ് പാർട്ടി അംഗമായിരുന്ന ശ്രീരാമൻ പാർട്ടി പിളർന്നപ്പോൾ സി.പി.ഐ (എം) അംഗമായി.12 വർഷം പോർക്കുളം ഗ്രാമപഞ്ചായത്ത്, ചൊവ്വന്നൂർ ബ്ലോക്ക് പഞ്ചായത്ത് എന്നിവയുടെ അധ്യക്ഷനായി പ്രവർത്തിച്ചിട്ടുണ്ട്.
1988 മുതൽ1991 വരെ കേരള സാഹിത്യ അക്കാദമി എക്സിക്യൂട്ടീവ് സമിതിയംഗവും വൈസ് പ്രസിഡന്റുമായിരുന്നു.
കേന്ദ്ര സാഹിത്യ അക്കാദമി അംഗമായും പ്രവർത്തിച്ചു.
സജീവ രാഷ്ട്രീയ പ്രവർത്തനം നല്ല സാഹിത്യ സൃഷ്ടിയുടെ  പിറവിക്ക് തടസ്സമാകുന്നില്ലെന്ന്  അദ്ദേഹം തെളിയിച്ചു.
പ്രധാന കൃതികൾ വാസ്തുഹാര (ചെറുകഥ) ക്ഷുരസ്യധാര ദുഃഖിതരുടെ ദുഃഖം പുറം കാഴ്ചകൾ ചിദംബരം എന്റോസി വലിയമ്മ പുതുമയില്ലാത്തവരുടെ നഗരം ചക്ഷുശ്രവണ ഗളസ്ഥമാം വെളുത്ത പക്ഷിയെക്കാത്ത് ശ്രീരാമന്റെ കഥകൾ ഇഷ്ടദാനം മലയാളത്തിൻ്റെ സുവർണ്ണകഥകൾ പുരസ്കാരങ്ങൾ അബുദാബി ശക്തി അവാർഡ് - വാസ്തുഹാര കേന്ദ്രസാഹിത്യ അക്കാദമി അവാർഡ്- ശ്രീരാമന്റെ കഥകൾ കേരള സംസ്ഥാന ചലച്ചിത്ര അവാർഡ് (മികച്ച സിനിമ)- വാസ്തുഹാര രാഷ്ടപതിയുടെ സുവർണ്ണ മയൂരം - ചിദംബരം എന്ന സിനിമക്ക് അവലംബം ഹിന്ദു ദിനപത്രത്തിൽ വന്ന ലേഖനം Archived 2006-11-11 at the Wayback Machine .
പുരസ്കാരങ്ങൾ Archived 2006-11-30 at the Wayback Machine .
ശ്രീരാമന്റെ യാത്രകൾ-എം.
എം. നാരായണൻ,മലയാളം വാരിക 2008,ഡിസംബർ 5 പുറം കണ്ണികൾ
സി.വി. സാരഥി
സി. വി. സാരഥി ഒരു മലയാള സിനിമ നിർമ്മാതാവാണ്.
സിനിമ നിർമ്മാണ കമ്പനിയായ ഇ 4 എന്റർടെയ്ന്മെന്റ് എന്ന കമ്പനിയുടെ സ്ഥാപകനും കൂടിയാണ് സി. വി. സാരഥി.
നോർത്ത് 24 കാതം, ഗപ്പി, ഗോധ തുടങ്ങിയ ശ്രദ്ധിക്കപ്പെട്ട മലയാളസിനിമകൾ നിർമ്മിച്ചത് സി. വി. സാരഥിയുടെ ഇ 4 എന്റർടെയ്ന്മെന്റ് ആണ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സി.വി. സാരഥി
സി.വി. കുഞ്ഞുരാമൻ ഇംഗ്ലീഷ് വിലാസം https://ml.wikipedia.org/wiki/C.
V._Kunjuraman സി.വി. കുഞ്ഞുരാമൻ ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
പ്രമുഖനായ മലയാള പത്രാധിപരും സാമൂഹ്യ നവോത്ഥാന നായകനുമായിരുന്നു സി.വി. കുഞ്ഞുരാമൻ (1871 - 1949).
കവി, വിമർശകൻ, കേരള കൗമുദി സ്ഥാപകൻ എന്നീ നിലകളിൽ പ്രശസ്തനായ സി.വി കൊല്ലം ജില്ലയിലെ മയ്യനാട്ടിൽ ജനിച്ചു.
എൽ.എം.എസ് സ്കൂളിലും കൊല്ലം ഗവൺമെന്റ് ഹൈസ്കൂളിലും പഠിച്ചു.
അദ്ധ്യാപകനായി ഔദ്യോഗിക ജീവിതം ആരംഭിച്ച സി.വി. പിന്നീട് വക്കീൽ വൃത്തിയിലേക്കു മാറി.
മലയാള വർഷം 1103 ൽ എസ്.എൻ.ഡി.പി. യോഗം സെക്രട്ടറിയായി തെരഞ്ഞെടുക്കപ്പെട്ടു.
സാമൂഹ്യ അനാചാരങ്ങൾക്കെതിരെ തൂലിക പടവാളാക്കി പൊരുതി.
കേരള കൗമുദി ആദ്യം മയ്യനാടു നിന്നും പിന്നീട് തിരുവനന്തപുരത്തു നിന്നും ആരംഭിച്ചു.
സുജാനന്ദിനിയിലെഴുതിയ കവിതകളും ഗദ്യവും നിരവധി പേരെ ആകർഷിച്ചു.
1949 ൽ അദ്ദേഹം അന്തരിച്ചു.
തിരണ്ടുകുളി, പുളികുടി, താലികെട്ട് തുടങ്ങിയ ജാതീയ സമ്പ്രദായങ്ങൾക്കെതിരെ കവിതകളും കഥകളുമെഴുതി.
മലയാളരാജ്യം പത്രത്തിന്റെ പത്രാധിപരായും പ്രവർത്തിച്ചു.
ഭാഷാഭിമാനി, സിംഹളൻ, പി.കെ. തിയ്യൻ എനന്നീ തൂലികാ നാമങ്ങളിലാണ് അദ്ദേഹമെഴുതിയിരുന്നത്.
അധഃകൃതർക്ക് പ്രത്യേക സ്കൂളുകൾ അനുവദിക്കുന്നതിനു വേണ്ടി പ്രയത്നിച്ച അദ്ദേഹം ഈഴവർക്കു വേണ്ടി മയ്യനാട് ഗ്രാമത്തിൽ വെള്ളമണൽ എന്ന പേരിൽ വിദ്യാലയം സ്ഥാപിച്ചു.
1928 ലും 1931 ലും എസ്.എൻ.ഡി.പി. ജനറൽ സെക്രട്ടറിയായി.
യുക്തിവാദി പ്രസ്ഥാനത്തിലും സജീവമായി പ്രവർത്തിച്ചു.
പത്രപ്രവാകനും എഴുത്തുകാരനുമായിരുന്ന കെ. സുകുമാരൻ മകനാണ്.
കൃതികൾ കവിത കാർത്തികോദയം ശ്രീ പത്മനാഭസന്നിധിയിൽ ഈഴവനിവേദനം നരലോകം ഒരു സന്ദേശം സ്വാമിചൈതന്യം സ്വാഗതഗാനം നാടകം മാലതീകേശവം ഗദ്യം ഒരു നൂറു കഥകൾ എന്റെ ശ്രീകോവിൽ ആശാൻ സ്മരണകൾ അറബിക്കഥകൾ (നാലു ഭാഗം) ഷേക്സ്പിയർ കഥകൾ രാമദേവനും ജാനകിയും വെന്നീസ്സിലെ വ്യാപാരി വരലോല ഹേമലീല കൊടുങ്കാററ് വാല്മീകിരാമായണം സോമനാഥൻ വ്യാസഭാരതം രാധാറാണി രാമായണകഥ കാന്തിമതി ലുക്രീസിന്റെ ചാരിത്രഹാനി പത്നാദേവി (അപൂർണം) രാഗപരിണാമം ദുർഗാക്ഷേത്രം (അപൂർണം)പഞ്ചവടി നാഗകന്യക (അപൂർണം) ഉണ്ണിയാർച്ച തുമ്പോലാർച്ച മാലുത്തണ്ടാൻ ഒരു നൂററാസ്സിനു മുമ്പ് ലോകമതങ്ങൾ (തർജ്ജമ) ചരിത്രം കെ. സി. കേശവപിള്ളയുടെ ജീവചരിത്രം ഇന്ത്യാ ചരിത്ര സംഗ്രഹം അവലംബം ↑ http://www.cvkunhuraman.com ↑ നവകേരള ശില്പികൾ ജീവിതപഥത്തിലൂടെ ടി.കെ. കൃഷ്ണകുമാർ, പൂർണ്ണ ബുക്ക്സ്2011 അധിക വായനയ്ക്ക് പുറം കണ്ണികൾ
വെബ്സൈറ്റ്
സി.വി. ബാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/CV_Balakrishnan
മലയാള സാഹിത്യ രംഗത്തെ ഒരു ചെറുകഥാകൃത്തും, നോവലിസ്റ്റും, ചലച്ചിത്ര തിരക്കഥാകൃത്തുമാണ് സി.വി. ബാലകൃഷ്ണൻ .